Имам имот в село Доброглед, община Аксаково и живея в него 6 месеца от годината. Когато през 2005г. закупих имота си срещу него, на ширината на едно шосе (6-8) метра имаше малка неугледна сграда използвана за казан за варене на ракия. Миризмите, неприятните гледки и нехигиеничните условия накараха хората наоколо да направят подписка и дейността на този казан бе прекратена. Това бе около 2010година. От три години отново е дадено разрешение тази порутена сграда отново да функционира като обект за дестилиране. Никой не потърси съгласието на живущите в непосредствена близост. Търся законовите нормативи и правила на които дадена сграда в населено място трябва да отговаря за да се ползва като спиртоварна (т.нар. “казан за ракия”). Както по-горе писах сградата отстои на не повече от 6-8 метра от къщите на хората, шахтата с отпадъка от варенето е постоянно пълна с вонящи отпадъци, носи се невероятна смрад,която при високите летни температури е направо непоносима. Около мястото има плъхове с размери на малки котета. Около самият “казан” е неописуема мръсотия и грозна картина от натрупани всевъзможни боклуци. Горят се и някакви материали от които пушекът е черен като катран и с отровна миризма. А черешката на тортата е “тоалетната” която казанджията устрои за своите клиенти – дупка изкопана в земята и заградена с 3 ламарини, разположена на гърба, по точно зад покрива на хралупата-казан. Оплакванията ни от всичко това към кметският наместник нямат резултат освен, че изрази съжаление, че не сме съборили този коптор преди да го оттаде кметството за казан. Говори се, че кметът на община Аксаково е в близки роднински връзки с човека получил разрешение да ползва тази “хралупа” за спиртоварна и заради това функцията и като такава отново е подновена. Жителите на селото и особено живущите в непосредствена близост искаме да се запознаем с нормативната уредба касаеща нашият проблем за да изложим мотивирана и законово подкрепена жалба не само до Община Аксаково, но и до други институции. На какво разстояние от жилищни сгради и частни имоти трябва да отстои подобна спиртоварна? Не е ли необходимо съгласието на живущите в непосредствена близост? Коя е институцията която трябва да наблюдава за хигиената, отходните места и всичко свързано с поддържането на такова място? Какво бихме могли да направим ние, хората жалващи се от това недоразумение и пред кого, като се има предвид конфликта на интереси в който попада г-н кмета и казанджията?




Какви са условията на които трябва да отговаря сграда в населено място за да бъде използвана за казан за варене на ракия?
=========================================================================================================================

 

Г-жа Митова, много Ви благодаря за бързият отговор! Ще се възползвам от вашите препоръки!




За изграждането на казан за варене на ракия е необходимо разрешение за строеж, одобрени архитектурни проекти и спазване на съответните изисквания съгласно Закона за устройство на територията. Отделно са приложими и нормите на Закона за акцизите и данъчните складове. Препоръчително е да подадете сигнал както до кмета на съответната община, така и до РЗИ и НАП.


Поздрави,  

адв. Николина Митова  

тел. 0898 303092


